**2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS**

**4 PRIORITETO „ENERGIJOS EFEKTYVUMO IR ATSINAUJINANČIŲ IŠTEKLIŲ ENERGIJOS GAMYBOS IR NAUDOJIMO SKATINIMAS“**

**4.3.1 KONKRETAUS UŽDAVINIO „SUMAŽINTI ENERGIJOS SUVARTOJIMĄ VIEŠOJOJE INFRASTRUKTŪROJE IR DAUGIABUČIUOSE NAMUOSE“**

**PRIEMONĖS NR. 04.3.1-FM-F-001 „DAUGIABUČIŲ NAMŲ ATNAUJINIMAS“**

**PROJEKTŲ FINANSAVIMO SĄLYGOS**

**I SKYRIUS**

**BENDROSIOS NUOSTATOS**

1. 2014–2020 m. Europos Sąjungos fondų investicijų veiksmų programos (toliau – Veiksmų programa) 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 4.3.1 konkretaus uždavinio „Sumažinti energijos suvartojimą viešojoje infrastruktūroje ir daugiabučiuose namuose“ priemonės Nr. 04.3.1-FM-F-001 „Daugiabučių namų atnaujinimas“ iš Europos Sąjungos (toliau – ES) struktūrinių fondų lėšų bendrai finansuojamų projektų, apimančių finansines priemones (toliau – projektas) finansavimo sąlygos (toliau – PFS) parengtos vadovaujantis Finansinių priemonių įgyvendinimo taisyklių, patvirtintų Lietuvos Respublikos finansų ministro 2014 m. spalio 16 d. įsakymu Nr. 1K-326 „Dėl Finansinių priemonių įgyvendinimo taisyklių patvirtinimo“ (toliau – Taisyklės), 34 punktu ir atsižvelgiant į:
   1. Energijos efektyvumo išankstinio (ex–ante) vertinimo rezultatus, kuriems pritarta 2014 m. lapkričio 7 d. Viešosios infrastruktūros ir energinio efektyvumo projektų vertinimų ir priežiūros komitete, sudarytame Lietuvos Respublikos finansų ministro 2014 m. birželio 27 d. įsakymu Nr. 1K-200 „Dėl Viešosios infrastruktūros ir energinio efektyvumo projektų vertinimų ir priežiūros komiteto sudarymo“, posėdžio protokolu Nr. 5 (24.41) ir kurie pristatyti 2014 m. lapkričio 13 d. vykusio 2014–2020 metų Europos Sąjungos fondų investicijų veiksmų programos stebėsenos komiteto (toliau – Stebėsenos komitetas) posėdžio metu;
   2. Lietuvos Respublikos Vyriausybės 2004 m. rugsėjo 23 d. nutarimu Nr. 1213 „Dėl Daugiabučių namų atnaujinimo (modernizavimo) programos patvirtinimo“ patvirtintą Daugiabučių namų atnaujinimo (modernizavimo) programą (toliau – Daugiabučių namų atnaujinimo (modernizavimo) programa);
   3. Lietuvos Respublikos Vyriausybės 2009 m. gruodžio 16 d. nutarimu Nr. 1725 „Dėl valstybės paramos daugiabučiams namams atnaujinti (modernizuoti) teikimo ir daugiabučių namų atnaujinimo (modernizavimo) projektų įgyvendinimo priežiūros taisyklių patvirtinimo ir daugiabučio namo atnaujinimo (modernizavimo) projektui įgyvendinti skirto kaupiamojo įnašo ir (ar) kitų įmokų didžiausios mėnesinės įmokos nustatymo“ patvirtintas Valstybės paramos daugiabučiams namams atnaujinti (modernizuoti) teikimo ir daugiabučių namų atnaujinimo (modernizavimo) projektų įgyvendinimo priežiūros taisykles (toliau – Valstybės paramos taisyklės);
   4. Lietuvos Respublikos aplinkos ministro 2014 m. gruodžio 19 d. įsakymu Nr. D1-1050 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir nacionalinių stebėsenos rodiklių skaičiavimo aprašo patvirtinimo“ patvirtintą priemonės įgyvendinimo planą (toliau – priemonių įgyvendinimo planas);
   5. 2014 m. gruodžio 11 d. Stebėsenos komiteto posėdžio protokolu Nr. 44P-2(2) patvirtintus priemonės Nr. 04.3.1-FM-F-001 „Daugiabučių namų atnaujinimas“ (toliau – priemonė) atrankos kriterijus.
2. PFS vartojamos sąvokos suprantamos taip, kaip jos apibrėžtos PFS 1 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“.

**II SKYRIUS**

**FINANSINĖS PRIEMONĖS ĮGYVENDINIMO BŪDAS IR SĄLYGOS**

1. Priemonė bus įgyvendinama kaip nacionaliniu lygmeniu nustatyta finansinė priemonė kaip numatyta 2013 m. gruodžio 17 d. Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL, L 347, p. 320) (toliau – Reglamentas (ES) Nr. 1303/2013) 38 straipsnio 1 dalies b) punktu. Priemonė skirta konkretiems pagal Veiksmų programos 4 prioritetą „Energijos efektyvumo ir atsinaujinančių išteklių energijos gamybos ir naudojimo skatinimas“ tikslams pasiekti. Įgyvendinant priemonę prisidedama prie 4.3.1 konkretaus uždavinio „Sumažinti energijos suvartojimą viešojoje infrastruktūroje ir daugiabučiuose namuose“ įgyvendinimo.
2. Pagal priemonę remiama veikla – daugiabučių namų atnaujinimas didinant energinį efektyvumą.
3. Priemonės veikloms finansuoti turi būti sukurta finansinė priemonė pagal Reglamento (ES) Nr. 1303/2013 2 straipsnio 11 punkte pateiktą apibrėžimą.
4. Priemonės veiklai įgyvendinti numatomas finansinis produktas yra paskolos, kurios teikiamos Energijos efektyvumo išankstiniame (ex–ante) vertinime numatytomis sąlygomis.
5. Pagal priemonės veiklą finansuojamų daugiabučių namų atnaujinimo (modernizavimo) projektų įgyvendinimo nuostatos ir specialieji techniniai reikalavimai nustatyti Daugiabučių namų atnaujinimo (modernizavimo) programoje ir Valstybės paramos taisyklėse.
6. Pagal priemonės veiklą galutiniai naudos gavėjais gali būti daugiabučių namų butų ir kitų patalpų savininkai.
7. Priemonė finansuojama Europos regioninės plėtros fondo lėšomis. Pagal šias PFS numatoma skirti 30 (trisdešimt) milijonų eurų iš priemonių įgyvendinimo plane priemonei numatyto skirti finansavimo.
8. Reikalavimai tinkamoms finansuoti projekto išlaidoms nustatyti Taisyklių XII skyriuje. Finansuojamos daugiabučio namo atnaujinimo (modernizavimo) priemonės nustatytos Daugiabučių namų atnaujinimo (modernizavimo) programos priede. Papildomi reikalavimai išlaidų tinkamumui netaikomi.
9. Nacionalinės privačios lėšos projektams finansuoti gali būti pritraukiamos finansinės priemonės ar galutinio naudos gavėjo lygmeniu, kaip nurodyta Reglamento (ES) Nr. 1303/2013 38 straipsnio 9 dalyje. Tais atvejais, kai nacionalinės privačios lėšos pritraukiamos galutinio naudos gavėjo lygmeniu, turi būti laikomasi 2014 m. liepos 28 d. Komisijos įgyvendinimo reglamento (ES) Nr. 821/2014, kuriuo nustatomos Europos Parlamento ir Tarybos reglamento (ES) Nr. 1303/2013 nuostatų dėl išsamios programų įnašų pervedimo ir valdymo tvarkos, finansinių priemonių ataskaitų teikimo, veiksmams skirtų informavimo ir komunikacijos priemonių techninių charakteristikų ir duomenų įrašymo ir saugojimo sistemos taikymo taisyklės (OL, 2014 L 223, p. 7) (toliau – Įgyvendinimo reglamentas) 1 straipsnio 2–6 dalyse nustatytų reikalavimų.
10. Priemonės įgyvendinimo stebėsenos rodikliai ir nacionalinių stebėsenos rodiklių skaičiavimo aprašas patvirtinti Lietuvos Respublikos aplinkos ministro 2014 m. gruodžio 19 d. įsakymu Nr. D1-1050 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir nacionalinių stebėsenos rodiklių skaičiavimo aprašo patvirtinimo“, o veiksmų programos stebėsenos rodiklių skaičiavimo aprašas – Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (stebėsenos rodiklių skaičiavimo aprašai paskelbti Europos Sąjungos struktūrinių fondų svetainėje adresu: <http://www.esinvesticijos.lt/lt/dokumentai/stebesenos-rodikliu-skaiciavimo-aprasai>).
11. Įgyvendinant priemonės veiklą, projektas turi siekti ir iki stebėsenos rodiklio skaičiavimo apraše nustatyto konkretaus momento pasiekti visus žemiau nurodytus stebėsenos rodiklius su numatytomis minimaliomis siektinomis reikšmėmis:
    1. produkto stebėsenos rodiklis P.B.231 „Namų ūkių, priskirtų geresnei energijos vartojimo efektyvumo klasei, skaičius“ (namų ūkiai), kurio minimali siektina reikšmė vienam projektui – ne mažiau kaip 1980 namų ūkių iki 2023 m. pab.;
    2. produkto stebėsenos rodiklis P.B.234 „Bendras metinis šiltnamio efektą sukeliančių dujų kiekio sumažėjimas“ (t CO2 ekvivalentu), kurio minimali siektina reikšmė vienam projektui – ne mažiau kaip 5417t CO2 ekvivalentu iki 2023 m. pab.;
    3. produkto stebėsenos rodiklis P.N.001 „Paskolų ar garantijų, suteiktų daugiabučių namų atnaujinimui, skaičius“ (skaičius), kurio minimali siektina reikšmė vienam projektui – ne mažiau kaip 90 vnt. iki 2023 m. pab.
12. Už finansavimo sutartyje nustatytų stebėsenos rodiklių pasiekimą atsiskaitoma teikiant ataskaitas, kurios rengiamos Taisyklių 55 punkte nustatyta tvarka.
13. Finansavimo sutartyje nustatyta stebėsenos rodiklio reikšmė gali būti mažinama arba didinama. Projekto vykdytojui siekiant sumažinti finansavimo sutartyje nustatytą stebėsenos rodiklio reikšmę, gali būti atliekamas finansavimo sutarties pakeitimas, įvertinus stebėsenos rodiklio mažinimo priežastis ir projektui skirto finansavimo pagrįstumą:
    1. Finansavimo sutartyje nustatyta stebėsenos rodiklio reikšmė gali būti mažinama dėl sumažėjusios projekto veiklų apimties arba dėl veiksnių, kurių įtakos projekto vykdytojas negali sumažinti;
    2. Finansavimo sutartyje nustatyta stebėsenos rodiklio reikšmė negali būti mažinama dėl veiksnių, kurių įtaką finansavimo sutartyje nustatytos stebėsenos rodiklio reikšmės nepasiekimui projekto vykdytojas dar gali sumažinti ir (arba) dar neįgyvendinus visų projekto veiklų ir (arba) neatėjus stebėsenos rodiklio skaičiavimo apraše nustatytam pasiekimo momentui dar nėra galimybės įsitikinti, kad įgyvendinus visas projekto veiklas ir (arba) atėjus minėtam momentui nebus pasiekta finansavimo sutartyje nustatyta stebėsenos rodiklio reikšmė.
14. Finansavimo sutarties keitimo dėl joje nustatytos stebėsenos rodiklio reikšmės mažinimo metu, įvertinus projektui skirto finansavimo dydžio pagrįstumą, projektui skirto finansavimo dalis mažinama proporcingai pagal sumažėjusią projekto veiklos. Iki stebėsenos rodiklių skaičiavimo apraše nustatyto momento nepasiekus finansavimo sutartyje nustatytų stebėsenos rodiklių reikšmių, įvertinus stebėsenos rodiklių nepasiekimo priežastis, turi būti vertinamas projektui skirto finansavimo dydžio pagrįstumas ir gali būti mažinama projektui skirto finansavimo dalis proporcingai sumažėjusiai projekto veiklos apimčiai. Jei finansavimo sutartyje nustatyta stebėsenos rodiklio reikšmė yra nepasiekta dėl veiksnių, kurių įtakos projekto vykdytojas negalėjo sumažinti ir (arba) projekto vykdytojas pagrindžia projektui skirto finansavimo dydį atsižvelgiant į nepasiektą stebėsenos rodiklio reikšmę, projektui skirtas finansavimas neturi būti mažinamas.

**III SKYRIUS**

**PROJEKTO VERTINIMAS IR ATRANKA**

1. Projekto vykdytojas ir projektas bus vertinami, atrenkami ir įgyvendinami laikantis šių teisės aktų nuostatų:
   1. Reglamento (ES) Nr. 1303/2013;
   2. 2014 m. kovo 3 d. Komisijos deleguoto reglamento (ES) Nr. 480/2014, kuriuo papildomas Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos (OL, 2014 L 138, p. 5) (toliau – Deleguotasis reglamentas);
   3. Įgyvendinimo reglamento;
   4. Taisyklių ir kitų taikytinų ES ir nacionalinių teisės aktų, įskaitant valstybės pagalbos taisykles, atitinkamus standartus ir pinigų plovimo prevencijos, kovos su terorizmu ir mokestiniu sukčiavimu sričių teisės aktus, kaip nurodyta Taisyklių 77.2.3 papunktyje, pirkimų teisės aktus ir horizontaliųjų (darnaus vystymosi bei lyčių lygybės ir nediskriminavimo) principų laikymąsi.
2. Atliekant projekto vertinimą ir atranką, laikomasi lygiateisiškumo, aiškios atsakomybės, nešališkumo ir skaidrumo, profesionalumo ir efektyvumo, konfidencialumo principų.
3. Projekto vykdytojas atrenkamas ir finansavimo sutartis su projekto vykdytoju sudaroma vadovaujantis Viešųjų pirkimų įstatymo 10 straipsnio 5 dalimi (gautas Viešųjų pirkimų tarnybos sutikimas).
4. Projekto vertinimo metu vertinama, ar projektas atitinka PFS priede nustatytus bendruosius reikalavimus, 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“, nustatyta tvarka nustatytus ir Stebėsenos komiteto patvirtintus specialiuosius atrankos kriterijus. Projekto vertinimo, atrankos ir finansavimo sutarties sudarymo metu projektas turi atitikti Veiksmų programos finansavimo sritis, o projekto įgyvendinimo metu – Veiksmų programos finansavimo sritis ir finansavimo sutarties reikalavimus.
5. Pareiškėjas iki **2015 m. vasario 5 d. 15:00 val.** turi Finansų ministerijai, adresu Lukiškių g. 2 (100 kabinetas) LT-01512 Vilnius, pateikti paraišką finansuoti projektą (toliau – paraiška) pagal formą, nustatytą Taisyklų 2 priede ir PFS 24 punkte numatytus dokumentus.
6. Pareiškėjas pildo paraiškos formą ir teikia ją raštu kartu su PFS 24 punkte nurodytais susijusiais dokumentais (kartu pateikdamas į elektroninę laikmeną įrašytą paraišką) Taisyklėse nustatyta tvarka.
7. Paraiška ir kiti privalomi su paraiška pateikti dokumentai iki nustatyto termino gali būti išsiųsti paštu arba įteikti Finansų ministerijai. Siunčiant paštu arba kurjeriu, išsiuntimo vietos pašto antspaudo data turi būti ne vėlesnė kaip PFS nurodyta data. Už paraiškos pristatymą laiku atsako pareiškėjas. Praleidus nustatytą terminą, sprendimą dėl paraiškos priėmimo, atsižvelgdama į termino praleidimo priežastis ir galimybę atlikti paraiškos vertinimą priima Finansų ministerija.
8. Paraiškos teikiamos užklijuotame ir užantspauduotame voke (ar kitos talpos / paketo). Pareiškėjas privalo pateikti vieną projekto paraiškos originalą lietuvių kalba (užpildyta paraiškos forma ir priedai), ant kurio turi būti nurodyta „ORIGINALAS“, vieną paraiškos (užpildyta paraiškos forma ir priedai) kopiją, nurodant „KOPIJA“, ir elektroninę paraiškos (užpildyta paraiškos forma ir priedai) versiją kompiuterinėje laikmenoje. Paraiška ir jos kopijos turi būti susegtos (rekomenduojama segti į segtuvus kietais viršeliais). Ant voko (ar kitos talpos / paketo) turi būti nurodytas pareiškėjo pavadinimas, adresas, veiksmų programos priemonė, pagal kurią teikiama paraiška. Ant kitos voko pusės nurodomas kontaktinio asmens vardas ir pavardė, telefonas, faksas bei elektroninio pašto adresas.Ant kompiuterinės laikmenos turi būti aiškiai nurodytas projekto pavadinimas ir Veiksmų programos priemonė, pagal kurią teikiama paraiška.
9. Pareiškėjas turi pateikti paraišką ir šiuos su ja susijusius dokumentus:

|  |  |
| --- | --- |
| **Eilės numeris** | **Dokumentas** |
| 1. | Paraiška |
| 2. | Investavimo strategija |
| 3. | Informatikos ir ryšių departamento prie Lietuvos Respublikos vidaus reikalų ministerijos išduota pažyma ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas dėl juridinio asmens statuso |
| 4. | Teisės aktų nustatyta tvarka patvirtinti įmonės įstatai (aktuali įstatų redakcija) |
| 5. | Audituotų finansinių ataskaitų rinkinys |
| 6. | Metinis pranešimas už praėjusius finansinius metus |
| 7. | Vidaus kontrolės sistemos aprašymas |
| 8. | Įmonės apskaitos politika |
| 9. | Įvykdytų (ir) ar vykdomų daugiabučių namų atnaujinimo didinant energinį efektyvumą projektų finansavimo sutarčių sąrašas, nurodant bendras sumas ir datas |
| 10. | Valstybės įmonės Registrų centro pažyma, patvirtinanti jungtinius kompetentingų institucijų tvarkomus duomenis apie juridinį asmenį |

1. Investavimo strategiją, kurią privalo pateikti pareiškėjas, sudaro šios dalys, kuriose turi būti pateikta visa privaloma informacija pagal PFS priedą:
   1. finansinės priemonės strateginiai tikslai ir užduotys, susijusios su finansinės priemonės įgyvendinimu;
   2. finansinės priemonės administracinė struktūra;
   3. galutiniams naudos gavėjams teikiami finansiniai produktai ir jų sąlygos, įskaitant kainodarą ir derinimą su subsidijomis;
   4. galutinių naudos gavėjų projektų atrankos ir vertinimo metodika;
   5. techninės pagalbos (pvz., konsultacijos, mokymai) galutiniams naudos gavėjams teikimas;
   6. numatomų patirti finansinės priemonės išlaidų, kurios turi atitikti Taisyklėse nustatytus reikalavimus, pagrindimas, įskaitant valdymo išlaidų ir (arba) valdymo mokesčių skaičiavimo metodiką;
   7. informacija apie numatomas pritraukti privačias lėšas (jeigu planuojama pritraukti);
   8. rodikliai, kurių bus siekiama įgyvendinant projektą, suplanuotų rodiklių pasiekimo rizikos ir jų valdymo priemonės bei joms įgyvendinti reikalingi ištekliai;
   9. finansinės priemonės įgyvendinimo ir lėšų panaudojimo grafikas ir finansinės prognozės;
   10. dvigubo finansavimo prevencijos priemonės;
   11. laikinai laisvų lėšų investavimo strategija atitinkanti patikimo finansų valdymo principus;
   12. nuostatos dėl galimo įgyvendintų daugiabučių namų atnaujinimo didinant energinį efektyvumą projektų ateities pinigų srautų perdavimo rizikos pasidalijimo fondui, kaip numatyta Energijos efektyvumo išankstiniame (ex–ante) vertinime;
   13. finansinės priemonės veiklos įgyvendinimo rizikos ir jų valdymo priemonės bei joms įgyvendinti reikalingi ištekliai;
   14. finansinės priemonės atitiktis Energijos efektyvumo išankstinio (ex–ante) vertinimo rezultatams;
   15. kita paraiškos vertinimui svarbi ir reikšminga informacija.
2. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). Su užsienio kalbomis pateikiamais dokumentais turi būti pateikiamas jų vertimas į lietuvių kalbą, patvirtintas vertėjo parašu ir vertimo biuro antspaudu.
3. Paraiškos vertinimo metu, Finansų ministerija gali prašyti paaiškinti (patikslinti) pateiktus dokumentus. Finansų ministerijai raštu pateikus pareiškėjui prašymą patikslinti pateiktus dokumentus, pareiškėjas turi pateikti juos ne vėliau kaip per 5 darbo dienas.
4. Įvertinus gautus paaiškinimus (patikslinimus) nustatoma, ar projektas atitinka visus nustatytus reikalavimus.
5. Jei projektas atitinka visus nustatytus reikalavimus, jis teikiamas svarstyti projektų atrankos komitetui (toliau – PAK).
6. PAK, kurio sudėtis bus tvirtinama Lietuvos Respublikos finansų ministro įsakymu, bus sudarytas iš Finansų ministerijos ir Aplinkos ministerijos deleguotų atstovų. Į PAK posėdžius gali būti kviečiamas pareiškėjas ir, prireikus, socialiniai-ekonominiai partneriai, išorės ekspertai, institucijų ir įstaigų atstovai.
7. PAK, atsižvelgdamas į vertinimo rezultatus, priima rekomendaciją pasirašyti finansavimo sutartį arba teikia pastabas bei pasiūlymus dėl atlikto projekto vertinimo. Jei projektas netenkina bendrųjų reikalavimų arba specialiųjų atrankos kriterijų, su pareiškėju nesudaroma finansavimo sutartis.

**VI SKYRIUS**

**INFORMACIJA APIE SUTARTIES PASIRAŠYMĄ**

1. Finansų ministerija (vadovaujančioji institucija), atsižvelgdama į Reglamento (ES) Nr. 1303/2013 IV priede, Taisyklėse, kituose ES ir nacionaliniuose teisės aktuose, kai taikoma, pirkimų teisės aktuose nustatytus reikalavimus, parengia trišalės finansavimo sutarties projektą ir jį išsiunčia kitoms finansavimo sutarties šalims derinti. Projektui įgyvendinti tarp ministerijos, vadovaujančiosios institucijos ir projekto vykdytojo sudaroma trišalė finansavimo sutartis. Finansavimo sutartis rengiama laikantis Taisyklių 39 punkto nuostatų.
2. Finansavimo sutartyje turi būti nurodyta:
   1. Reglamento (ES) Nr. 1303/2013 IV priede reikalaujama informacija;
   2. nuostatos dėl kito projekto vykdytojo pasirinkimo, jei projekto įgyvendinimo metu ketinama keisti projekto vykdytoją ir jei toks pakeitimas neprieštarauja pirkimų teisės aktams, kai jie taikomi;
   3. nuostatos dėl lėšų projektui įgyvendinti skyrimo, kaip nurodyta Reglamento (ES) Nr. 1303/2013 38 straipsnio 7 ir 9 dalyse;
   4. nuostatos dėl projekto vykdytojo įsipareigojimo laikytis bendrųjų reikalavimų bei Stebėsenos komiteto patvirtintų specialiųjų ir prioritetinių atrankos kriterijų;
   5. nuostatos dėl atsakomybės skiriant finansavimą galutiniams naudos gavėjams ir užtikrinant, kad lėšos būtų panaudotos tinkamai, kaip nurodyta Įgyvendinimo reglamento 1 straipsnio 4 ir 5 dalyse;
   6. nuostatos dėl atskiros finansinės apskaitos, kaip nustatyta Taisyklių XVI skyriuje;
   7. nuostatos dėl priežiūros komiteto sudarymo, kaip nustatyta Taisyklių VII skyriuje;
   8. nuostatos dėl Aplinkos ministerijos finansinių įsipareigojimų, vadovaujantis Deleguotojo reglamento 6 straipsnio 2 dalimi, ir įpareigojimų, keliamų projektų vykdytojui, užtikrinti, kad ministerijos finansinės atsakomybės suma neviršytų ES struktūrinių fondų ir Lietuvos Respublikos valstybės biudžeto lėšų sumos, finansinei priemonei skirtos finansavimo sutartyje;
   9. kitos paraiškos vertinimui reikšmingos nuostatos.
3. Finansavimo sutarties keitimą gali inicijuoti bet kuri finansavimo sutarties šalis. Finansavimo sutartis gali būti keičiama šalių sutarimu peržiūrėjus Energijos efektyvumo išankstinio (ex–ante) vertinimo rezultatus arba pasikeitus teisės aktų reikalavimams. Esant poreikiui keisti finansavimo sutartį, vadovaujančioji institucija įvertina, ar pakeitus finansavimo sutartį bus pasiekti projekto tikslai: vadovaujančioji institucija turi atsižvelgti į aplinkybes, kurių projekto vykdytojas negalėjo numatyti sudarant finansavimo sutartį, taip pat įvertinti numatomo finansavimo sutarties pakeitimo įtaką projektui taikytiems bendriesiems reikalavimams ir atrankos kriterijams.
4. Vertindama gautą informaciją apie projekto įgyvendinimo nukrypimus, vadovaujančioji institucija turi įvertinti jų įtaką projektui skirtų ES struktūrinių fondų ir Lietuvos Respublikos valstybės biudžeto lėšų dydžiui ir projekto tinkamumui finansuoti. Finansavimo sutarties keitimas suderinamas su visomis finansavimo sutarties šalimis ir turi neprieštarauti PFS.
5. Finansavimo sutarties ir susitarimų dėl jos pakeitimo originalai gali būti rengiami ir teikiami kaip pasirašyti popieriniai dokumentai arba kaip elektroniniai dokumentai, pasirašyti elektroniniu parašu. Kai finansavimo sutartis (ar susitarimas dėl jos pakeitimo) teikiami kaip elektroniniai dokumentai, kartu teikiami dokumentai ir (ar) skaitmeninės pridedamų dokumentų kopijos elektroniniu parašu gali būti netvirtinami.

**V SKYRIUS**

**PAPILDOMA PROJEKTO VYKDYTOJUI SVARBI INFORMACIJA**

1. Energijos efektyvumo išankstiniame (ex–ante) vertinime nustatyta, kad daugiabučių namų atnaujinimo didinant energinį efektyvumą finansavimui yra tikslinga kurti Rizikos pasidalijimo fondą. Rizikos pasidalijimo fondo paskirtis – pritraukti privačių investuotojų lėšas pasinaudojant Europos Sąjungos fondų lėšomis kaip pirmo praradimo kapitalu, taip sudarant galimybę finansinės priemonės lėšomis suteikti paskolas didesniam daugiabučių namų atnaujinimo projektų kiekiui. Priemonės lėšomis finansuojant daugiabučių namų atnaujinimo projektus, turi būti sudarytos sąlygos priemonės veiklas (t. y. investuotas laikinai laisvas lėšas ir iš jų uždirbtas pajamas, gautinus paskolų mokėjimus, sudarytas paskolų sutartis) perkelti į Rizikos pasidalijimo fondą.
2. Projekto vykdytojas Investavimo strategijoje turi pateikti pasiūlymą dėl Rizikos pasidalijimo fondo vaidmens įgyvendinant daugiabučių namų atnaujinimo didinant energinį efektyvumą projektus, t. y. kaip bus perduodami finansinės priemonės įgyvendinimo metu prisiimti įsipareigojimai Rizikos pasidalijimo fondo valdytojui.

**VI SKYRIUS**

**REGISTRAVIMOSI EUROPOS SĄJUNGOS STRUKTŪRINIŲ FONDŲ LĖŠŲ BENDRAI FINANSUOJAMŲ PROJEKTŲ DUOMENŲ MAINŲ SVETAINĖJE TVARKA**

1. Atsižvelgiant į tai, kad iš Europos Sąjungos struktūrinių fondų lėšų bendrai finansuojamų projektų duomenų mainų svetainės (toliau – DMS) kūrimas šiuo metu nėra baigtas, pareiškėjas paraišką pateiks raštu. Sukūrus DMS vadovaujančioji institucija raštu informuos projekto vykdytoją, kuris per 7 dienas nuo vadovaujančiosios institucijos informacinio rašto gavimo dienos privalo užsiregistruoti DMS naudotoju. Nuo informavimo dienos susitarimai dėl finansavimo sutarties pakeitimo, mokėjimo prašymai, ataskaitos ir kiti dokumentai turi būti teikiami per DMS.
2. Informacijos siuntimas per 2014–2020 metų Europos Sąjungos struktūrinių fondų posistemį (toliau – SFMIS2014) ar DMS, prilyginamas informacijos teikimui raštu.
3. Kai finansavimo sutartis ir (ar) susitarimai dėl finansavimo sutarties pakeitimo, mokėjimo prašymai, ataskaitos ir kiti dokumentai teikiami per DMS, prie jų pridedami dokumentai, kurių negalima pateikti per DMS, gali būti teikiami elektroninėse laikmenose su lydraščiu, kuriame nurodomi dokumentų pavadinimai, datos ir numeriai. Pridedami dokumentai taip pat gali būti teikiami kaip popieriniai dokumentai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 m. Europos Sąjungos fondų investicijų veiksmų programos prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ priemonės Nr. 04.3.1-FM-F-001 „Daugiabučių namų atnaujinimas“ projektų finansavimo sąlygos priedas

**Bendrieji reikalavimai ir Stebėsenos komiteto patvirtinti specialieji atrankos kriterijai bei jų vertinimo metodika**

|  |  |  |
| --- | --- | --- |
| **Bendrasis reikalavimas** | **Vertinimo aspektai ir paaiškinimai** | **Informacijos šaltinis** |
| **1. Planuojamu finansuoti projektu prisidedama prie bent vieno Veiksmų prioriteto konkretaus uždavinio įgyvendinimo ir rezultato pasiekimo** | 1.1. Finansinės priemonės valdytojo investavimo strategijoje ir (arba) paraiškoje nurodyta, kad finansinės priemonės valdytojas įgyvendindamas projektą prisidės prie Veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 4.3.1. konkretaus uždavinio „Sumažinti energijos suvartojimą viešojoje infrastruktūroje ir daugiabučiuose namuose“ įgyvendinimo ir rezultato pasiekimo. | Investavimo strategija  Paraiška |
| **2. Projektas atitinka strateginio planavimo dokumentų nuostatas** | 2.1. Finansinės priemonės valdytojo investavimo strategijoje ir (arba) paraiškoje, nurodyta, kad finansinės priemonės valdytojo įgyvendinamas projektas atitinka strateginio planavimo dokumentų nuostatas.  **Stebėsenos komiteto patvirtintas specialusis atrankos kriterijus** – projektas atitinka Daugiabučių namų atnaujinimo (modernizavimo) programos, patvirtintos Lietuvos Respublikos Vyriausybės 2004 m. rugsėjo 23 d. nutarimu Nr. 1213 „Dėl Daugiabučių namų modernizavimo programos“, nuostatas.  Finansinės priemonės valdytojo investavimo strategijoje ir (arba) paraiškoje, jei taikoma, nurodyta, kad paskolos bus teikiamos daugiabučių namų atnaujinimo projektams, įgyvendinantiems bent vieną energinį efektyvumą didinančią priemonę, nustatytą Daugiabučių namų atnaujinimo (modernizavimo) programos, patvirtintos Lietuvos Respublikos Vyriausybės 2004 m. rugsėjo 23 d. nutarimu Nr. 1213 „Dėl Daugiabučių namų modernizavimo programos“, priedo „Daugiabučių namų atnaujinimo (modernizavimo) projektų specialieji techniniai reikalavimai“ lentelės I skyriaus „Energinį efektyvumą didinančios priemonės“ 1-9 punktuose. | Investavimo strategija  Paraiška |
| **3. Projektas atitinka išankstinio vertinimo rezultatus** | 3.1. Finansinės priemonės valdytojo investavimo strategijoje ir (arba) paraiškoje nurodyta, kad finansinės priemonės valdytojas įgyvendins projektą pagal atliktą išankstinį vertinimą, kuris atitinka Finansinių priemonių įgyvendinimo taisyklėse nustatytus reikalavimus:  3.1.1. finansinė priemonė bus įgyvendinama tiksliai pagal išankstinio vertinimo metu nustatytą rinkos trūkumą ar investavimo poreikį;  3.1.2. finansinei priemonei skiriamos finansavimo lėšos neviršija išankstinio vertinimo metu nustatytų apimčių;  3.1.3. finansinės priemonės tipas atitinka išankstinio vertinimo metu nustatytą tipą. | Investavimo strategija  Paraiška  Energijos efektyvumo išankstinis (ex–ante) vertinimas |
| **4. Įgyvendinant projektą siekiama aiškių ir realių kiekybinių uždavinių** | 4.1. Finansinės priemonės valdytojo investavimo strategijoje ir (arba) paraiškoje nurodyta, kad įgyvendindamas projektą finansinės priemonės valdytojas prisidės prie bent vieno Veiksmų programos produkto ir (arba) rezultato rodiklio. Jei Veiksmų programos priemonėje numatoma įgyvendinti vieną finansinę priemonę arba konkretus rodiklis taikomas tik šiai finansinei priemonei – finansinė priemonė sudarys sąlygas pasiekti visus suplanuotus rodiklius.  Minimalios siektinos rodiklių reikšmės nurodytos PFS 13 punkte. | Investavimo strategija  Paraiška |
| 4.2. Finansinės priemonės valdytojo investavimo strategijoje ir (arba) paraiškoje, nurodyti planuojami pasiekti rodikliai, atsižvelgiant į numatytas projekto įgyvendinimo sąlygas ir finansavimo sumą, yra realūs; bus pasiektos veiklos peržiūros plane numatytos tarpinės ir galutinės rodiklių reikšmės. | Investavimo strategija  Paraiška |
| 4.3. Finansinės priemonės valdytojo Investavimo strategijoje, ir (ar) lygiaverčiame dokumente ir (arba) paraiškoje, jei taikoma, nurodytos papildomos projekto (finansinės priemonės) veiklų ir rezultatų apimtys lyginant su esama finansinės priemonės valdytojo veikla. | Investavimo strategija  Paraiška |
| **5. Projektas atitinka horizontaliuosius (darnaus vystymosi bei lyčių lygybės ir nediskriminavimo) principus, projekto įgyvendinimas yra suderinamas su Europos Sąjungos konkurencijos politikos nuostatomis** | 5.1. Finansinės priemonės valdytojas, įgyvendindamas projektą, nenumato vykdyti veiksmų, kurie turėtų neigiamą poveikį darnaus vystymosi principo įgyvendinimui. | Paraiška |
| 5.1.1. aplinkosaugos srityje (aplinkos kokybė ir gamtos ištekliai, kraštovaizdžio ir biologinės įvairovės apsauga, klimato kaita, aplinkos apsauga ir kt.); | Paraiška |
| 5.1.2. socialinėje srityje (užimtumas, skurdas ir socialinė atskirtis, visuomenės sveikata, švietimas ir mokslas, kultūros savitumo išsaugojimas, tausojantis vartojimas); | Paraiška |
| 5.1.3. ekonomikos srityje (darnus pagrindinių ūkio šakų ir regionų vystymas); | Paraiška |
| 5.1.4. teritorijų vystymo srityje (aplinkosauginių, socialinių ir ekonominių skirtumų mažinimas); | Paraiška |
| 5.1.5. informacinės ir žinių visuomenės srityje. | Paraiška |
| 5.2. Įgyvendinant projektą nenumatomi apribojimai, kurie turėtų neigiamą poveikį lyčių lygybės ir nediskriminavimo dėl lyties, rasės arba etninės kilmės, religijos arba tikėjimo, amžiaus, negalios, seksualinės orientacijos principų įgyvendinimui. | Paraiška |
| 5.3. Projekto įgyvendinimas suderinamas su ES konkurencijos politikos nuostatomis, t. y. įgyvendinant projektą numatyta užtikrinti atitiktį valstybės pagalbą arba *de minimis* pagalbą reglamentuojantiems teisės aktams. | Investavimo strategija  Paraiška |
| **6. Projektas vykdomas Veiksmų programos įgyvendinimo teritorijoje** | 6.1. Projektas vykdomas tinkamoje teritorijoje, kaip nustatyta Finansinių priemonių įgyvendinimo taisyklių 80 ir 81 punktuose.  *Atrenkant projekto vykdytoją įsitikinama, ar įgyvendinant prioritetą nebus viršyta atitinkama ne Lietuvos Respublikoje numatomų patirti išlaidų riba (15 proc.) ir yra Stebėsenos komiteto pritarimas (riba taikoma visam projektui, įskaitant valdymo mokesčius ar išlaidas).* | Investavimo strategija  Paraiška |
| **7. Finansinės priemonės valdytojas organizaciniu požiūriu yra pajėgūs tinkamai ir laiku įgyvendinti projektą.** | 7.1. Finansinės priemonės valdytojas yra juridinis asmuo  **Stebėsenos komiteto patvirtintas specialusis atrankos kriterijus** – finansinės priemonės valdytojas, jei nesteigiamas fondų fondas, yra juridinis asmuo, kuris turi teisę įgyvendinti projektą pagal Reglamento (ES) Nr. 1303/2013, 38 straipsnio 4 dalies b punkto ii papunktį.  Bus vertinama, ar finansinės priemonės valdytojas yra juridinis asmuo – valstybėje narėje įsteigta finansų įstaiga, kurios tikslas – siekti viešųjų interesų kontroliuojant valdžios institucijai, kaip tai numatyta Reglamento (ES) Nr. 1303/2013 38 straipsnio 4 dalies b punkto ii papunktyje. | Paraiška  Informatikos ir ryšių departamento prie Lietuvos Respublikos vidaus reikalų ministerijos išduota pažyma ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas dėl juridinio asmens statuso\*.  Teisės aktų nustatyta tvarka patvirtinti įmonės įstatai (aktuali įstatų redakcija).  Lietuvos Respublikos Vyriausybės 2012 m. lapkričio 28 d. nutarimas Nr. 1428 „Dėl uždarosios akcinės bendrovės Viešųjų investicijų plėtros agentūros steigimo ir valstybės turto investavimo“  \*Nurodytas dokumentas turi būti išduotas ne anksčiau kaip 30 dienų iki paraiškos pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei paraiškos pateikimo terminas, toks dokumentas yra priimtinas. |
| 7.2. Finansinės priemonės valdytojas turi teisę administruoti finansinę priemonę | Teisės aktų nustatyta tvarka patvirtinti įmonės įstatai (aktuali įstatų redakcija). |
| 7.3. Finansinės priemonės valdytojas atitinka šiuos reikalavimus:  7.3.1. finansinės priemonės valdytojui nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba jis nėra likviduojamas, nėra priimtas kreditorių susirinkimo nutarimas bankroto procedūras vykdyti ne teismo tvarka;  7.3.2. finansinės priemonės valdytojas pasiūlymo ar kito atrankai pateikto dokumento pateikimo momentu yra įvykdęs su mokesčių ir socialinio draudimo įmokų mokėjimu susijusius įsipareigojimus pagal finansinės priemonės valdytojo veiklai taikomus teisės aktus;  7.3.3. finansinės priemonės valdytojo organizacijos vadovas, ūkinės bendrijos tikrasis narys (-iai) ar mažosios bendrijos atstovas, turintis (-ys) teisę juridinio asmens vardu sudaryti sandorį, ar buhalteris (-iai), ar kitas (-i) asmuo (asmenys), turintis (-ys) teisę surašyti ir pasirašyti apskaitos dokumentus, neturi neišnykusio arba nepanaikinto teistumo arba dėl finansinės priemonės valdytojo ir (arba) finansinės priemonės valdytojo per paskutinius 5 metus nebuvo priimtas ir įsiteisėjęs apkaltinamasis teismo nuosprendis pagal veikas, nustatytas Finansinės paramos, išmokėtos ir (arba) panaudotos pažeidžiant teisės aktus, grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 ,,Dėl Finansinės paramos, išmokėtos ir (arba) panaudotos pažeidžiant teisės aktus, grąžinimo į Lietuvos Respublikos valstybės biudžetą taisyklių patvirtinimo“, priedo „Apribojimų skirti Europos Sąjungos finansinę paramą, Europos ekonominės erdvės ir Norvegijos finansinių mechanizmų, Lietuvos ir Šveicarijos bendradarbiavimo programos finansinę paramą aprašas“ 2 punkte;  7.3.4. finansinės priemonės valdytojui nėra taikomas apribojimas (iki 5 metų) administruoti finansines priemones dėl trečiųjų šalių piliečių nelegalaus įdarbinimo. | Valstybės įmonės Registrų centro pažyma, patvirtinanti jungtinius kompetentingų institucijų tvarkomus duomenis apie juridinį asmenį.  Pažymoje pateikiami duomenys turėtų apimti:  - informaciją apie teisinį statusą (7.3.1 papunktis)  - informaciją apie atsiskaitymą su SODRA ir VMI (7.3.2 papunktis)  - informaciją apie įmonės (juridinio asmens), jo vadovo ir vyr. buhalterio teistumą (7.3.3 ir 7.3.4 papunkčiai)  Nurodyti dokumentai turi būti išduoti ne anksčiau kaip 30 dienų iki paraiškos pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei paraiškos pateikimo terminas, toks dokumentas yra priimtinas. |
| 7.4. Finansinės priemonės valdytojas:  7.4.1. yra ekonomiškai ir finansiškai pajėgus;  7.4.2. turi pakankamus gebėjimus įgyvendinti projektą, įskaitant organizacinę ir valdymo struktūrą (vertinama ankstesnė panašių projektų įgyvendinimo patirtis ir (ar) siūlomų narių kompetencija ir patirtis ir (ar) organizaciniai gebėjimai);  7.4.3. turi veikiančią efektyvią ir veiksmingą vidaus kontrolės sistemą;  7.4.4. turi apskaitos sistemą, pagal kurią galėtų būti laiku teikiama tiksli, išsami ir patikima informacija;  7.4.5. turi išsamią ir patikimą metodiką, pagal kurią identifikuojami ir įvertinami galutiniai naudos gavėjai;  7.4.6. kai įgyvendinant projektą skiriamos ir nuosavos finansinės priemonės valdytojo lėšos arba dalijamasi rizika, yra įvardytos priemonės, kaip bus suderinti interesai ir išvengiama galimų interesų konfliktų;  7.4.7. jei to reikalaujama, pritrauks nustatytos apimties privataus finansavimo lėšų, kurios papildys ES struktūrinių fondų ir kitas lėšas.  **Stebėsenos komiteto patvirtintas specialusis projektų atrankos kriterijus** – finansinės priemonės valdytojas, jei nesteigiamas fondų fondas, turi patirties energinio efektyvumo projektų finansavimo, taikant finansines priemones, srityje.  Bus vertinama, ar finansinės priemonės valdytojas, jei nesteigiamas fondų fondas, turi patirties energinio efektyvumo projektų finansavimo, taikant finansines priemones, srityje, t. y. valdė kontroliuojantįjį fondą arba pats teikė finansavimą (paskolas, garantijas, investavo į įmonių kapitalą) energinio efektyvumo projektams (daugiabučių namų, viešųjų pastatų, aukštųjų ir profesinio mokymo įstaigų bendrabučių atnaujinimo ar gatvių apšvietimo modernizavimo ir pan.). | Investavimo strategija  Paraiška  Audituotų finansinių ataskaitų rinkinys  Metinis pranešimas už praėjusius finansinius metus.  Vidaus kontrolės sistemos aprašymas  Įmonės apskaitos politika  Įvykdytų (ir) ar vykdomų energinio efektyvumo projektų finansavimo, sutarčių sąrašas, nurodant paslaugų bendras sumas, datas. |
| **8. Finansinės priemonės valdytojas užtikrins efektyvų projektui įgyvendinti reikalingų lėšų panaudojimą** | 8.1. Valdymo išlaidos ir (arba) mokesčiai efektyviai suplanuoti ir jų skaičiavimo metodika atitinka reikalavimus, nustatytus Taisyklėse. | Investavimo strategija |
| 8.2. Finansinės priemonės valdytojo investavimo strategijoje ir (arba) paraiškoje pasiūlytos galutinių naudos gavėjų finansavimo sąlygos, įskaitant kainodarą, yra tinkamos.  **Stebėsenos komiteto patvirtintas specialusis atrankos kriterijus** – projektu siekiama energinio efektyvumo didinimo.  Finansinės priemonės valdytojo investavimo strategijoje ir (arba) paraiškoje, jei taikoma, nurodyta, kad paskolos bus teikiamos daugiabučių namų atnaujinimo projektams, atitinkantiems šiuos reikalavimus:  1. Daugiabučio namo atnaujinimo projekte turi būti numatyta pasiekti ne žemesnę kaip C energinio naudingumo klasę;  2. Ne mažiau kaip 80 proc. tinkamų finansuoti daugiabučio namo atnaujinimo projekto išlaidų sudaro išlaidos, skirtos energinį efektyvumą didinančioms priemonėms įgyvendinti, kurios nustatytos Daugiabučių atnaujinimo programos priede „Daugiabučių namų atnaujinimo (modernizavimo) projektų specialieji techniniai reikalavimai“.  *Kai vertinamos projekto vykdytojo pasiūlytos galutinių naudos gavėjų finansavimo sąlygos, įskaitant kainodarą, žiūrima, ar šios sąlygos atitinka išankstinio vertinimo metu nustatytas finansinės (-ių) priemonės (-ių) įgyvendinimo sąlygas.* | Investavimo strategija  Paraiška  Daugiabučių namų atnaujinimo (modernizavimo) programa |
| 8.3. Finansinės priemonės valdytojo investavimo strategijoje ir (arba) paraiškoje, jei taikoma, nurodytos priemonės, kurios padės išvengti dvigubo finansavimo. | Investavimo strategija  Paraiška |
| 8.4. Finansinės priemonės valdytojo investavimo strategijoje ir (arba) paraiškoje pasiūlyta garantijų finansinė priemonė atitinka 2014 m. kovo 3 d. Komisijos deleguotojo reglamento (ES) Nr. 480/2014, kuriuo papildomas Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos (OL, 2014 L 138, p. 5), 8 straipsnyje nurodytus reikalavimus (taikoma tik garantijų finansinėms priemonėms). | Investavimo strategija |
| 8.5. Finansinės priemonės valdytojo investavimo strategijoje pasiūlyta laikinai laisvų lėšų investavimo strategija atitinka patikimo finansų valdymo principus.  *Reikalavimas netaikomas, jei finansinės priemonės valdytojas pagal nustatytas finansinės priemonės įgyvendinimo sąlygas neturės laikinai laisvų lėšų.* | Investavimo strategija |
| 8.6. Finansinės priemonės valdytojo investavimo strategijoje ir (arba) paraiškoje, jei taikoma, numatomos patirti išlaidos:  8.6.1. atitinka Taisyklėse nustatytus reikalavimus;  8.6.2. yra būtinos projektui (finansinei priemonei) įgyvendinti;  8.6.3. suplanuotos efektyviai ir pagrįstai, įvertinus, jei taikoma, pradėtas ar įvykdytas viešųjų pirkimų procedūras. | Investavimo strategija  Paraiška |
| 8.7. Finansinės priemonės valdytojo investavimo strategijoje ir (arba) paraiškoje įvertintos pagrindinės projekto įgyvendinimo ir suplanuotų rodiklių pasiekimo rizikos, suplanuotos rizikų valdymo priemonės bei joms įgyvendinti reikalingi ištekliai. | Investavimo strategija  Paraiška |
| 8.8. Finansinės priemonės valdytojo investavimo strategijoje ir (arba) paraiškoje pagrįsta, kad projekto:  8.8.1. veiklos suplanuotos efektyviai ir bus įgyvendintos per nustatytą laikotarpį;  8.8.2. projekto įgyvendinimo trukmė atitinka nustatytus reikalavimus.  *Kai vertinamas projektas, žiūrima, ar projekto įgyvendinimo trukmė atitinka nustatytas projekto finansavimo sąlygas.* | Investavimo strategija  Paraiška |